Obsidio Sebastopolis
Obsidio Sebastopolis inter Bellum Crimaeanum a mense Octobri 1854 ad usque Septembrem anni 1855 facta est.

Res gestae 

Post victoriam Proelii ad flumen Almam die 20 Septembris 1854 foederati 23 Septembris processerunt et flumen Čërnajam transierunt et urbem atque castellum ex australi parte aggrediebantur. Id hac de causa fecerunt, quod Russici iussu Vladimiri Kornilov et Pauli Nachimov praefectorum classis Russicae sinus Ponti Euxini, qua Sebastopolis sita est, navibus longis submersis clauserant. Die 9 Octobris 1854 foederati Franci et Britanni obsidionem castelli et urbis Sebastopolis coeperunt. Russici autem Eduardo Totleben duce munitiones urbis in dies firmaverunt et impetum foederatorum arcere voluerunt.

Russiae milites bis (proelio Balaclavae die 25 Octobris et Proelio Inceromaniae die 5 Novembris 1854) frustra ex obsidione erumpere conabantur. A die 29 Octobris 1854 alligati et Russici maximas copias granatarum contra hostes mittebant. 

Die 8 Septembris 1855 copiae Francicae, quae pridie iam castellum Malacov expugnaverant, ducibus Petro Bosquet, qui graviter sauciatus est, atque Patricio de Mac-Mahon expugnatus est. Russici aedificia portus delebant, antequam fugerunt.

Eventus 
Obsidione circa 100.000 et Russici et Francici atque 20.000 Britannici atque 2.000 Italici mortui sunt. Clade apud Sebastopolim accepta Russia cum alligatis de Pace Tertia Lutetiae convenerunt.

Notae 

Sebatopolis Obsidio
Sebastopolis
1854
1855